Polykarpoksen kirje filippiläisille

Polykarpoksen kirje filippiläisille (Polykarpoksen kirje filippoilaisille; , ) on Polykarpoksen kirjoittama kirje, joka oli nimensä mukaisesti osoitettu Filippoin kaupungin seurakunnalle. Se luetaan apostolisten isien kirjoituksiin.Nikki, Nina & Kaltio, Outi: ”Polykarpoksen kirje filippiläisille”. Teoksessa Apostoliset isät 2020, s. 106.Koskenniemi, Heikki: ”Polykarpoksen kirje filippiläisille”. Teoksessa Apostoliset isät 1989, s. 114–116. == Historia == Polykarpos toimi Smyrnan piispana 100-luvun ensimmäisellä puoliskolla ja puolivälissä. Hänen Filippoin (Filippin) seurakunnalle lähettämänsä kirje (tai kirjeet) liittyvät hänen opettajansa Ignatioksen kirjeiden historiaan ja ympäristöön. Nykyisin tunnetun Polykarpoksen kirjeen tekstin katsotaan yleensä yhdistävän kaksi erillistä kirjettä. Tekstin vanhimmaksi osaksi tulkitaan luku 13, joka olisi ollut eräänlainen ”Polykarpoksen ensimmäinen kirje filippiläisille”. Se on ollut Ignatioksen kirjeiden saatekirje, kun Polykarpos on lähettänyt hallussaan olleen kirjekokoelman Filippoin seurakunnalle sen pyynnöstä. Tämä on tapahtunut mahdollisesti Ignatioksen itsensä vielä eläessä. Luvut 1–12 ovat puolestaan kokonaan toinen ja mahdollisesti paljonkin myöhempi teksti, ”Polykarpoksen toinen kirje filippiläisille”. Se ajoitetaan noin vuosiin 140–160. Tekstit on jossakin vaiheessa yhdistetty käsikirjoitusperinteessä yhdeksi. Irenaeuksen mukaan Polykarpos kirjoitti myös useita muita kirjeitä. Kirje filippiläisille on kuitenkin ainoa Polykarpokselta säilynyt kirjoitus. Kirjeen alkuosa tunnetaan kreikankielisenä tekstinä, mutta luvut 10–12, luvun 13 loppu ja luku 14 vain latinankielisestä käännöksestä. == Sisältö == Kirje käsittää 14 lukua. Polykarpos antaa siinä filippoilaisille ohjeita oikeamielisestä elämästä, sekä varoittaa heitä harhaopista ja kehottaa seuraamaan Kristusta ja välttämään kiusauksia. Varoittavana esimerkkinä nostetaan esille seurakunnan aiemman vanhimman, rahanhimoon sortuneen Valensin tapaus. Lopussa Polykarpos ilmoittaa toimittavansa filippoilaisille kirjeensä liitteenä Ignatioksen kirjeiden kokoelman. Kirjeen sisältö luvuittain on: * Alkutervehdys * Ilon aiheita (luku 1) * Palvelkaa ja kunnioittakaa Jumalaa (2) * Ohjeita oikeamieliseen elämään (3) * Ohjeita seurakunnan eri jäsenille: vaimoille, leskille, diakoneille, nuorisolle ja presbyteereille (4–6) * Oikea tunnustus ja kiusausten välttäminen (7) * Kristuksessa on toivo (8–9) * Seuratkaa Kristuksen esimerkkiä (10) * Valensin tapaus (11) * Rohkaisuksi (12) * Käytännön asioita (13) * Hyvästit (14) == Lähteet == == Kirjallisuutta == === Suomennokset === * Polykarpoksen kirje filippiläisille. Teoksessa * Polykarpoksen kirje filippiläisille. Suomentaneet Nina Nikki ja Outi Kaltio. Teoksessa === Muita käännöksiä ja tekstilaitoksia === * Letter of Polycarp. Teoksessa == Aiheesta muualla == === Teksti === * . Christian Classics Etheral Library. * The Epistle of Polycarp to the Philippians. Käännös J.B. Lightfoot]. Early Christian Writings. * The Epistle of Polycarp to the Philippians. Käännös Kirsopp Lake, 1912]. Early Christian Writings. * The Epistle of Polycarp to the Philippians. Käännös Roberts-Donaldson]. Early Christian Writings. * Epistle of Polycarp to the Philippians. New Advent. === Muuta === * St. Polycarp of Smyrna. Early Christian Writings. Luokka:Apostolisten isien kirjeet Luokka:Filippoi